Þorsteinn Sæberg, formaður Skólastjórafélagsins, segir það mjög skýr skilaboð frá stjórnvöldum að skólastarf hefjist í haust án takmarkana og engar ákvarðanir verði teknar án samráðs við skólastjórnendur. Svandís Svavarsdóttir heilbrigðisráðherra sagði í gær að engar takmarkanir væru í gildi þegar kæmi að skólastarfi og undirbúningur ætti að miðast við það. Þorsteinn segir að breyta þurfi áherslum frá því sem var á síðasta skólaári.